Diari Oficial de la Generalitat Valenciana


Sumari del DOGV 2885, del 09-12-1996 (1996/840256)

DECRET 222/1996, de 26 novembre, del Govern Valencià, pel qual es disposa la creació de deute de la Generalitat Valenciana, que s'ha d'emetre en l'exercici 1996.
-----------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/11/26/222/dof/vci/html**

### Dades del document

Número de DOGV
:   2885

Data del DOGV
:   09-12-1996

Secció del DOGV
:   ALTRES DISPOSICIONS

Número del document
:   1996/840256


Data del document
:   26-11-1996

Organisme emissor
:   Conselleria d'Economia i Hisenda

Tipus de document
:   Decret

DECRET 222/1996, de 26 novembre, del Govern Valencià, pel qual es disposa la creació de deute de la Generalitat Valenciana, que s'ha d'emetre en l'exercici 1996.  
Fent ús de l'autorització continguda en l'article 32 de la Llei 9/1995, de 31 de desembre, de Pressupostos de la Generalitat Valenciana per a l'exercici de 1996, el Govern Valencià, mitjançant el Decret 95/1996, de 21 de maig, autoritzà la Conselleria d'Economia i Hisenda, per mitjà de l'Institut Valencià de Finances, perquè, a càrrec de l'endeutament de 1996, emetés o contractés deute de la Generalitat Valenciana fins l'import màxim de 43.298.338.618 pessetes, una vegada deduïda la variació d'actius financers.  
L'apartat 2 de l'esmentat article 32, precisa que aquest límit serà efectiu al terme de l'exercici, i que podrà ser ultrapassat durant aquest, i preveu els casos pels quals es revisarà automàticament.  
Alhora, l'Acord de 5 de juny de 1996, del Govern Valencià, autoritza l'habilitació de determinades línies de subvenció per al finançament de projectes finalistes d'ajuda al desenvolupament en països del tercer món, en compliment del que disposa la disposició addicional quarta de la Llei de Pressupostos de la Generalitat Valenciana, per a l'exercici de 1996.  
D'acord amb la legislació assenyalada anteriorment, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 26 de novembre de 1996,  
Decrete:  
Article 1  
S'amplia el límit establert per a l'endeutament net de la Generalitat Valenciana per a l'exercici de 1996 i queda fixat en la quantitat de 47.771.755.605 pessetes.  
Article 2  
La Conselleria d'Economia i Hisenda, per mitjà de l'Institut Valencià de Finances, emetrà o contractarà deute públic de la Generalitat Valenciana a càrrec de l'endeutament net per a l'exercici de 1996 en la quantitat de l'article primer d'aquest decret.  
El deute creat segons el que disposa aquest decret es regirà pel que estableix el Decret 94/1996, de 21 de maig, del Govern Valencià.  
Disposicions finals  
Primera  
S'autoritza el conseller d'Economia i Hisenda per a adoptar les mesures i les resolucions que siguen necessàries per al desplegament i l'execució d'aquest decret.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 26 de novembre de 1996  
El president de la Generalitat Valenciana  
EDUARDO ZAPLANA HERNÁNDEZ-SORO  
El conseller d'Economia i Hisenda  
JOSÉ LUIS OLIVAS MARTÍNEZ


Còpia Permalink ELI